C 444/24

Vienotais dokuments, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauce uz produkta specifikācijas publikāciju attiecībā uz nosaukumu vīna nozarē: vienotā dokumenta un atsauces publicēšana

(2022/C 444/09)

Šī publikācija dod tiesības trīs mēnešu laikā no šīs publikācijas dienas pret šo pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1308/2013 (1) 98. pantam.

VIENOTAIS DOKUMENTS

“De Voerendaalse Bergen”

PDO-NL-02776

Pieteikuma iesniegšanas datums: 10.06.2021.

1. Nosaukums

De Voerendaalse Bergen

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīnu apraksts

1. 1. VĪNA KATEGORIJA — vīns, vīna veids: sauss baltvīns

Vīnogu šķirnes: baltogu šķirnes, kas uzskaitītas šķirņu sarakstā.

Organoleptiskās īpašības

Garša: maiga un līdzsvarota, ar bumbieru un meloņu niansēm nobeigumā vai — atkarībā no šķirnes — augļaināka (aprikožu/ābolu) un nedaudz pikanta (muskatriekstu/mandeļu).

Krāsa: gaiši dzeltena.

Smarža: augļaina, nedaudz pikanta, ar ziedainām notīm.

Analītiskās īpašības:

cukuru saturs: 0 līdz 9 grami uz litru.

Turpmāk norādītās īpašības, kurām vērtības nav noteiktas, atbilst ES regulās noteiktajām robežvērtībām.

Vispārējās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10 Minimālais kopējais skābums 79,8 miliekvivalenti uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

2. 1. VĪNA KATEGORIJA — vīns, vīna veids: salds/pussalds baltvīns

Vīnogu šķirnes: baltogu šķirnes, kas uzskaitītas šķirņu sarakstā.

Organoleptiskās īpašības

Garša: ananasu un bumbieru.

Krāsa: dzeltena.

Smarža: ziedu buķete ar medus niansi.

Analītiskās īpašības:

cukuru saturs: 30 līdz 100 grami uz litru.

Turpmāk norādītās īpašības, kurām vērtības nav noteiktas, atbilst ES regulās noteiktajām robežvērtībām.

Vispārējās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 9,5 Minimālais kopējais skābums (miliekvivalentos uz litru) 79,8 miliekvivalenti uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

3. 1. VĪNA KATEGORIJA — vīns, vīna veids: sauss sārtvīns

Vīnogu šķirnes: sarkanogu šķirnes, kas uzskaitītas šķirņu sarakstā.

Organoleptiskās īpašības

Garša: atgādina sarkanās ogas, proti, mellenes, avenes, meža zemenes.

Krāsa: gaiši sārta/sarkana.

Smarža: atgādina aromātiskas sarkanās ogas.

Analītiskās īpašības:

cukuru saturs: 0 līdz 9 grami uz litru.

Turpmāk norādītās īpašības, kurām vērtības nav noteiktas, atbilst ES regulās noteiktajām robežvērtībām.

Vispārējās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10 Minimālais kopējais skābums (miliekvivalentos uz litru) 79,8 miliekvivalenti uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

4. 1. VĪNA KATEGORIJA — vīns, vīna veids: sarkanvīns

Vīnogu šķirnes: sarkanogu šķirnes, kas uzskaitītas šķirņu sarakstā.

Organoleptiskās īpašības

Garša: atgādina sarkanās ogas, proti, mellenes, avenes un ķiršus.

Krāsa: vidēji sarkana / sarkana.

Smarža: atgādina sarkanās ogas, proti, mellenes, avenes un ķiršus.

Analītiskās īpašības:

cukuru saturs: 0 līdz 4 grami uz litru.

Turpmāk norādītās īpašības, kurām vērtības nav noteiktas, atbilst ES regulās noteiktajām robežvērtībām.

Vispārējās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11 Minimālais kopējais skābums (miliekvivalentos uz litru) 66,5 miliekvivalenti uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. 1. VĪNA KATEGORIJA — vīns, vīna veids: koka traukos turēts sauss sarkanvīns

Vīnogu šķirnes: sarkanogu šķirnes, kas uzskaitītas šķirņu sarakstā.

Organoleptiskās īpašības

Garša: viegla vaniļas garša, kurā dominē ķirši un ogas.

Krāsa: sarkana / gaiši violeta

Smarža: sarkano augļu, proti, ķiršu un ogu smarža.

Analītiskās īpašības:

cukuru saturs: 0 līdz 4 grami uz litru.

Turpmāk norādītās īpašības, kurām vērtības nav noteiktas, atbilst ES regulās noteiktajām robežvērtībām.

Vispārējās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11 Minimālais kopējais skābums (miliekvivalentos uz litru) 66,58 miliekvivalenti uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

6. 5. VĪNA KATEGORIJA, vīna veids: kvalitatīvs dzirkstošais baltvīns

Vīnogu šķirnes: baltogu šķirnes, kas uzskaitītas šķirņu sarakstā.

Organoleptiskās īpašības

Garša: augļainas un pikantas notis, piemēram, persikus un mango atgādinošas, ar smalkām putām.

Krāsa: gaiši dzeltena.

Smarža: augļaina, nedaudz pikanta, ar ziedainām notīm.

Analītiskās īpašības:

cukuru saturs: 6 līdz 12 grami uz litru.

Turpmāk norādītās īpašības, kurām vērtības nav noteiktas, atbilst ES regulās noteiktajām robežvērtībām.

Vispārējās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10 Minimālais kopējais skābums (miliekvivalentos uz litru) 79,89 miliekvivalenti uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

7. 5. VĪNA KATEGORIJA, vīna veids: kvalitatīvs dzirkstošais sārtvīns un sarkanvīns

Vīnogu šķirnes: sarkanogu šķirnes, kas uzskaitītas šķirņu sarakstā.

Organoleptiskās īpašības

Sārtvīns

Garša: atgādina sarkanos augļus, mellenes un meža zemenes, ar izsmalcinātu nobeigumu, kurā jūtami mežrožu augļi un avenes, ar smalkām putām.

Krāsa: gaiša laškrāsa.

Smarža: atgādina aromātiskas sarkanās ogas.

Sarkanvīns

Garša: atgādina ķiršus un mellenes, ar smalkām putām.

Krāsa: vidēji sarkana / sarkana.

Smarža: ķiršu/melleņu.

Analītiskās īpašības: cukuru saturs: 6 līdz 12 grami uz litru.

Turpmāk norādītās īpašības, kurām vērtības nav noteiktas, atbilst ES regulās noteiktajām robežvērtībām.

Vispārējās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10 Minimālais kopējais skābums (miliekvivalentos uz litru) 79,89 miliekvivalenti uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a) Galvenās vīndarības metodes

Attiecībā uz visu kategoriju/veidu vīniem

Īpašās vīndarības metodes

Lai uzturētu vīna garšas profilu, vajadzības gadījumā ir atļauts izmantot koksni.

1. VĪNA KATEGORIJA — vīns, vīna veids: baltvīns

Īpašā vīndarības metode

Aukstā raudzēšana temperatūrā, kas zemāka par 20 °C (izņēmumi: temperatūras paaugstināšana raudzēšanas sākumā, kā arī temperatūras paaugstināšana vīniem, kas raudzēšanai nepadodas viegli).

1. VĪNA KATEGORIJA — vīns, vīna veids: salds/pussalds baltvīns

Īpašā vīndarības metode

Aukstā raudzēšana temperatūrā, kas zemāka par 20 °C (izņēmumi: temperatūras paaugstināšana raudzēšanas sākumā, kā arī temperatūras paaugstināšana vīniem, kas raudzēšanai nepadodas viegli).

1. VĪNA KATEGORIJA — vīns, vīna veids: sārtvīns

Īpašā vīndarības metode

Aukstā raudzēšana temperatūrā, kas zemāka par 20 °C (izņēmumi: temperatūras paaugstināšana raudzēšanas sākumā, kā arī temperatūras paaugstināšana vīniem, kas raudzēšanai nepadodas viegli).

Aukstā miziņu macerācija sārtās krāsas iegūšanai.

1. VĪNA KATEGORIJA — vīns, vīna veids: sarkanvīns

Īpašā vīndarības metode

Vīnogu mīkstuma raudzēšana vismaz 4 dienas.

5. VĪNA KATEGORIJA — kvalitatīvs dzirkstošais vīns, vīna veids: baltvīns

Īpašā vīndarības metode

Otrējā raudzēšana pudelēs, izmantojot tradicionālo metodi.

5. VĪNA KATEGORIJA — kvalitatīvs dzirkstošais vīns, vīna veids: sarkanvīns un sārtvīns

Īpašā vīndarības metode

Otrējā raudzēšana pudelēs, izmantojot tradicionālo metodi.

Aukstā miziņu macerācija sārtvīnu sārtās krāsas iegūšanai.

vīna veids: koka traukos turēts sauss sarkanvīns

Īpašā vīndarības metode

Vīnogu mīkstuma raudzēšana vismaz 4 dienas.

Izturēšana koka mucās 8–24 mēnešus.

b. Maksimālais ražas iznākums

1. “Auxerrois” 65 hektolitri no hektāra

2. “Reichensteiner” 85 hektolitri no hektāra

3. “Bacchus” 75 hektolitri no hektāra

4. “Müller Thurgau” 70 hektolitri no hektāra

5. “Riesling” 55 hektolitri no hektāra

6. “Solaris” 55 hektolitri no hektāra

7. “Pinot noir N” 50 hektolitri no hektāra

8. “Monarch” 75 hektolitri no hektāra

9. “Dornfelder” 75 hektolitri no hektāra

6. Noteiktais ģeogrāfiskais apgabals

Produkta “De Voerendaalse Bergen” izcelsmes apgabals ir kalnains reģions, kurā ir šādi pakalni: De Fromberg, De Vrakelberg, Vrouweheide, Daelsberg, Welterberg un Kunderberg.

Noteiktais ģeogrāfiskais apgabals atrodas Voerendaal gementes teritorijas malā (uz dienvidiem–dienvidaustrumiem). Voerendaal gementes teritorija ir sadalīta trīs apgabalos, proti, strauta ielejas, līdzenas plakankalnes un kalnainajā apgabalā.

Apgabala platība ir aptuveni 900 hektāri.

7. Vīna vīnogu šķirnes

“Auxerrois B”

“Bacchus B”

“Dornfelder N”

“Monarch”

“Müller-Thurgau B”

“Pinot noir N”

“Reichensteiner B”

“Solaris”

8. Saiknes apraksts

Būtiska ietekme uz vīna kvalitāti ir augsnes un klimatiskajiem apstākļiem, t. i., pilnīgi visiem faktoriem, kas ietekmē vīndārzā augošos vīnogulājus. Visi faktori produkta “De Voerendaalse Bergen” noteiktajā ģeogrāfiskajā apgabalā, t. i., klimats, vērsums, augsne, vīnogulāju kopšana, šķirņu izvēle un vīndarības process, palīdz veidot abu minēto kategoriju vīnu (1. kategorija “Vīns” un 5. kategorija “Kvalitatīvs dzirkstošais vīns”) kvalitāti.

Klimats

Saules gaismas stundu, temperatūras un nokrišņu ziņā klimats ir īpaši piemērots vīnogu audzēšanai.

To produkta “De Voerendaalse Bergen” apgabalā (Dienvidlimburgā) apstiprina Huglin indekss, kas laikposmā no 2016. līdz 2020. gadam bija vidēji 1 772 stundas, un saules gaismas stundu skaits, kas minētajā periodā bija vidēji 7,2 stundas dienā un ir par 1,3 stundām lielāks nekā laikposmā no 1996. līdz 2000. gadam (pēc Nīderlandes Karaliskā meteoroloģijas institūta datiem).

Vērsums

Nogāžu, kurās atrodas vīndārzi, slīpums ir 17 % līdz 23 %, un tās ir vērstas uz dienvidiem, veidojot ideālu kombināciju pilnīgai saules enerģijas izmantošanai vīnogu nogatavošanās laikā.

Augsne

Izcelsmes apgabala (Voerendaal gementes kalnainais apgabals) unikālās īpašības izriet no šādu faktoru kombinācijas:

— kaļķakmens nogāzes;

— pakalni, kuru slīpums ir 17 līdz 23 % un kuri vērsti uz dienvidiem, nodrošinot optimālu saules gaismu.

Šo kaļķakmens nogāžu galvenās sastāvdaļas galvenokārt ir kaļķakmens, kas atrodas augsnes virskārtā un apakškārtā, kā arī māls, kas satur kramu/granti.

Dažādās augsnes, mālā esošais mitrums un kaļķis kopā veido ideālu kombināciju tam, lai no vīnogulājiem iegūtu labus, pilnmiesīgus vīnus.

Kaļķakmens augsne nodrošina arī vīna vieglo dzirkstīšanu.

Vīnogulāju kopšana

— Ķekaru un lapu noņemšana.

— Pareizajā laikā (cukuru/skābes/aromāta ziņā) novācot ražu, galvenokārt iegūst vīnogas, no kurām var gatavot svaigus/augļainus dzirkstošos vīnus.

— Lai iegūtu optimāli nogatavojušās vīnogas, būtiska ir vīnogu šķirņu izvēle. “De Voerendaalse Bergen” izcelsmes apgabalā izmantotās vīnogu šķirnes, kas nogatavojas nedaudz agrāk, ir labi piemērotas ziemeļu klimatam.

Sīkāka informācija par cilvēka veiktajām darbībām ir aprakstīta turpmāk.

— Apgriešana. Izmanto Guyot apgriešanas sistēmu, kā arī lapu noņemšanu jūlijā/augustā ķekaru zonas vienā pusē baltajām vīnogām un abās pusēs sarkanajām vīnogām. Lapas noņem, lai veicinātu veselīgu ķekaru veidošanos, apkarotu pelēko puvi un paātrinātu rasas un lietus nožūšanu.

— Lai nodrošinātu optimālu nogatavošanos, balto vīnogu gadījumā noņem ķekarus no nelieliem dzinumiem (zem augšējās stieples). Sarkano vīnogu gadījumā noņem jo īpaši ķekarus, kuros gatavošanās sākums aizkavējies (t. i., ķekarus, kuri sarkani kļūs vēlīni), un nelielus ķekarus. Tas pastiprina gatavošanos atlikušajos labajos ķekaros.

— Ražu novāc ar rokām, uzreiz izlasot nepiemērotas kvalitātes ķekarus un vīna ražošanai paturot kvalitatīvos ķekarus. Ražas novākšanas laiks ir atkarīgs no vīnogu cukuru satura, skābuma un jo īpaši aromāta. Lai iegūtu līdzsvarotu un aromātisku vīnu, ir vajadzīgs pareizs līdzsvars starp šīm vērtībām, un šajā ziņā svarīga ir arī vīnogu veselība.

Vinifikācija

Vinifikācijas metodes ir vērstas uz to, lai saglabātu pirmējos aromātus un svaigo skābumu, kas dzirkstošajiem un baltvīniem/sārtvīniem piešķir raksturīgo skābenumu un augļainumu. Laikposms, kādu tos glabā un iztur mucās, nodrošina sarkanvīnu pilnmiesīgumu un samtainumu.

Kopsavilkumā:

vīndārza īpašības (augsne, klimats, vērsums) nodrošina visus faktorus pievilcīgu augļainu vīnu un dzirkstošo vīnu ražošanai.

Nedzirkstošo vīnu gadījumā tas atspoguļojas augļainajā baltvīnā un sārtvīnā. Sarkanvīniem piemīt sarkano augļu aromāts, un to garšā dominē ķirši un citas ogas. Kaļķakmens augsne dzirkstošo vīnu garšai piešķir maigu, tīkamu un baudāmu skābumu.

9. Būtiski papildu nosacījumi (iepakojums, marķējums, citas prasības)

Tiesiskais regulējums:

ES noteikumi

Papildu nosacījuma veids:

papildu noteikumi attiecībā uz marķējumu.

Nosacījuma apraksts:

mazāka apakšapgabala nosaukums.

Ja 85 % vīnogu ir iegūti kādā no izcelsmes apgabala mazākiem apakšapgabaliem, kopā ar izcelsmes apgabala nosaukumu var izmantot šī mazākā apakšapgabala nosaukumu. Tas attiecas uz De Fromberg un De Vrakelberg.

Saite uz produkta specifikāciju

https://www.rvo.nl/sites/default/files/2021/01/Productdossier%20BOB%20De%20Voerendaalse%20Bergen.pdf

(1) OV L 347, 20.12.2013., 671. lpp.